
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E
privind aprobarea participării Consiliului Local al Tinerilor Focşani 
la Reuniunea Naţională PAL-TIN - Reţeaua Consiliilor Locale ale Copiilor şi Tinerilor, Ediţia a XVI-a, care se va desfăşura la Râşnov,  în perioada 11 – 16 august 2013 
                Consiliul Local al Municipiului Focşani, judeţul Vrancea, întrunit în şedinţă ordinară,

· analizând proiectul de hotărâre iniţiat de d-l Matişan Bogdan Emilian, consilier local, prin care se propune aprobarea participării Consiliului Local al Tinerilor Focşani la Reuniunea Naţională PAL-TIN - Reţeaua Consiliilor Locale ale Copiilor şi Tinerilor, Ediţia a XVI-a, care se va desfăşura la Râşnov,  în perioada 11 – 16 august 2013, raportul comun întocmit de Serviciul buget- contabilitate şi Direcţia de resurse umane şi coordonare unităţi subordonate înregistrat la nr. 37921/24.07.2013;

· văzând avizul favorabil al Comisiei pentru buget şi administraţie publică;

· având  în  vedere  adresele  transmise  de  Consiliul  Local  al  Tinerilor  Focşani şi 
Asociaţia MASTER Forum Bucureşti;

· în baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5
 precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

H O T Ă R Ă Ş T E :

                Art. 1 Se aprobă participarea Consiliului Local al Tinerilor Focşani la Reuniunea Naţională PAL-TIN - Reţeaua Consiliilor Locale ale Copiilor şi Tinerilor, Ediţia a XVI-a, care se va desfăşura la Râşnov,  în perioada 11 – 16 august 2013 cu un grup format din 6 persoane şi anume: Mocanu Sergiu – primar, Trifan Bogdan - viceprimar, Bătrînu Alexandra – consilier local, Pătrăşcan Ionuţ– consilier local, Cazacu Adrian – consilier local şi Daniela Pamfil –coordonator.
             Art.2 Se aprobă alocarea din bugetul local al Municipiului Focşani pe anul 2013 a sumei de 2,88 mii lei Consiliului Local al Tinerilor Focşani, sumă care va fi utilizată astfel:

· 0,78 mii lei pentru cheltuieli de transport (6 participanţi x 130 lei);

· 2,10 mii lei pentru cheltuieli de masă şi cazare ( 6 participanţi x 350 lei ).

            Art.3 Suma prevăzută la art. 2 va fi alocată din bugetul bugetul propriu al Primăriei Municipiului Focşani pe anul 2013, de la capitolul bugetar 67.02.05.02 ”Tineret”, articol  bugetar 59.08 “ Programe pentru tineret”.  

            Art. 4 Justificarea şi decontarea cheltuielilor în ce priveşte suma alocată, se va realiza pe bază de acte doveditoare, prin Serviciul buget-contabilitate din cadrul Primăriei Municipiului Focşani.
           Art. 5 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Serviciul buget- contabilitate, Direcţia de resurse umane şi coordonare unităţi subordonate, Serviciul comunicare şi Consiliul Local al Tinerilor Focşani.

       PREŞEDINTE DE ŞEDINŢĂ,

